stanford-oval/wikipedia huggingface dataset:
עבד אל-חלים חאפז
ביוגרפיה

חאפז נולד בכפר אל-חלוואת (الحلوات) שבמחוז א-שרקיה במצרים בשם עבד אל-חלים עלי שבאנה (عبد الحليم علي شبانة), והוא הצעיר מארבעת ילדיו של שייח' עלי איסמאעיל שבאנה. אמו מתה זמן מה לאחר היוולדו, ואביו מת באופן טראגי ב-1934, כחמש שנים לאחר מכן, והותיר את חאפז ואחיו יתומים. חאפז עבר לגור בבית דודו. הוא התגבר על המכשולים, והיה לאחד מגדולי הזמר הערבי והקולנוע המצרי בכל הזמנים. שיריו המפורסמים ("سواح"; "נודד") "זאי אל הווא" ("زي الهوا"; "כמו האהבה") ו"גאנא אל הווא" ("جانا الهوا"; "אהבה בואי אלינו"), הם רק מבחר ממאתיים ושישים השירים שהקליט בימי חייו.
בשנת 1953, עת הופיע במועדונים בקהיר, גויס עבד אל חלים כתחליף של הרגע האחרון לזמר כארם מחמוד לשיר בתוכנית הופעות חיות ברדיו. ביצועים של עבד אל חלים הושמעו אצל מוחמד עבד אל-והאב, המפקח על תוכניות המוזיקה ברדיו הלאומי המצרי. עבד אל חלים השתמש בשם "חאפז" - השם הראשון של עבד אל ווהאב, כשם הבמה שלו מתוך הוקרה על החסות שלקח עליו עבד אל ווהאב. השניים שיתפו פעולה ביצירת הרבה שירי אהבה פופולריים כגון "אהוואכ" ("اهواك"; "אני אוהב אותך"), "נבתדי מנין אל-חכאיה" ("نبتدي منين الحكاية"; "מהיכן נתחיל את הסיפור"), וכן "פאתת גנבינא" ("فاتت جنبنا"; "היא חלפה על פנינו").
במהלך הקריירה שלו היה פופולרי מאוד והופיע בהופעות גדולות בזירות ואצטדיונים. למרות הפופולריות שלו, הוא בקושי הוציא אלבום אולפן אחד בחייו משום שהוא היה זמר הופעות. חלים הביא כלי נגינה חדשים רבים למוזיקה הערבית. הוא ניגן על כלי נגינה רבים מאוד כולל אבוב, תופים, פסנתר, עוד, גיטרה, קלרינט, והיה מעורב בכל ההיבטים של יצירת השירים שלו. סגנון שירתו נודע בהבעת רגשות עזים, והוא נערץ על ידי מיליונים בעולם הערבי ובעולם כולו, ובהם נשיא מצרים גמאל עבד אל נאצר אשר הביע אליו את הערכתו, כשם שהביע לאום כולתום.
חאפז הופיע כמעט בכל מדינה בעולם הערבי בנוסף לכמה הופעות מחוץ לעולם הערבי, כולל מספר הופעות באירופה. הוא נהג לעודד ולסייע לאמנים צעירים רבים ושחקנים להצליח. הוא שיחק בשישה עשר סרטי קולנוע, ובהם "דלילה" (1956), שהיה הסרט המצרי הראשון בצבעים. בשיא הקריירה הקולנועית שלו כונה "נער הזהב של הקולנוע המצרי".
חאפז סבל כל ימי חייו מבילהרציה, בה לקה בעודו ילד. הוא מת מסיבוך של המחלה בגיל 47 בבית החולים "קינגס קולג'" בלונדון. מותו הכה בהלם את מיליוני מעריציו, ונודע כי כמה נערות מצריות התאבדו לשמע הידיעה. הוא נקבר בהלוויה המונית בקהיר בה השתתפו כ-3 מיליון אבלים.
הזמרת הערבייה ילידת בלגיה נטשה אטלס קראה לאלבומה משנת 1997 "חלים" על שמו.
בשנת 2010 חידש הזמר הישראלי שלומי סרנגה את שירו של חאפז "אולו לו" ("قولوا له"; "תגידו לו"), וביצע אותו בעברית בשם "גלו לו".
חאפז מעולם לא נישא, אך הייתה שמועה נרחבת שהיה נשוי בסתר לשחקנית המצרית הפופולרית סועאד חוסני; עם זאת השמועה מעולם לא אומתה, ומקורביהם של השניים הכחישו אותה.
הערות שוליים

↑  Google celebrate Abdel-halim hafez birthday
↑  ABDELHALIM HAFEZ
↑  האקונומיסט הבריטי 16.1.2013
↑  "Abdel Halim Hafez". A Bridge To Egypt. 2011. אורכב מ-המקור ב-2011-11-21.
↑  "{title}". אורכב מ-המקור ב-2011-09-06.
| --- | --- |
בקרת זהויות :  NLI: 987007513332705171  BnF: cb131956861 (data)  CiNii: DA13056471  GND: 119032724  ISNI: 0000 0001 2141 3048  LCCN: n84031960  MusicBrainz: 9c22e6c5-56a0-4559-b017-5b4e305141a2  NLA: 40107757  NTA: 074444468  RERO: 02-A008721355  SUDOC: 035544511  Trove: 1443635  VIAF: 79823331   WorldCat (עם VIAF): 79823331
יאיר פלד

| --- | --- |

יאיר פלד
 לידה:  13 בינואר 1932 יגור,  ישראל
 נהרג:  7 בספטמבר 1959 (בגיל 27) הר שגיא, ישראל 
 מדינה:  ישראל 
 השתייכות:   צה"ל
 תקופת הפעילות:  1950 – 1952, 1959 (כשנתיים)
 דרגה:   סרן
 תפקידים בשירות
 מפקד סיירת צנחנים
 פעולות ומבצעים
   מלחמת סיני
 הנצחה
 מעלה יאיר, דרך יאיר
 
שנות ה-50 ביגור. ראשון משמאל: יאיר פלד ובמרכז עדה יגורי
יאיר פלד (13 בינואר 1932 – 7 בספטמבר 1959) היה מפקד סיירת צנחנים. נרצח על ידי בדואים בנגב.
ביוגרפיה

יאיר נולד ב-1932 בקיבוץ יגור, בן לפינחס ושיינדל פלד, ממייסדי הקיבוץ. ליאיר חמישה אחים: רוחק'ה, יהודה פלד, לימים מפקד עוצבה ותת-אלוף בצה"ל, נעמי, מנחם ואיה.
בנעוריו היה מדריך בתנועת הנוער הקיבוצית והרבה לסייר ולארגן טיולים בנגב.
התגייס לנח"ל בשנת 1950, ובאופן חריג שימש בו-זמנית כצוער ומדריך בקורס קצינים. אחרי שחרורו, ב-1954, חזר לקיבוץ יגור, נשא לאשה את מרים לוצ'נסקי, ומונה לרכז החטיבה הצעירה בתנועת הקיבוץ המאוחד.
בהיותו במילואים עבר קורס מ"פים. בשנת 1958, ביוזמת מפקד חטיבת הצנחנים מנחם אבירם וסגנו מוטה גור, חזר והתגייס, בהסכמת הקיבוץ, כמפקד סיירת צנחנים בדרגת סרן. בתפקיד זה, בתקופת הרגיעה היחסית שאחרי מבצע קדש, העביר את הדגש מפעולות תגמול אל עבר יכולות הסיור והניידות הנדרשות מסיירת במלחמה. בהתאם לכך הנהיג בסיירת מסעות אופניים, ושימוש באופנועים וגמלים במטרה לשפר את ניידות הלוחמים. ביזמתו נסלל כביש הפטרולים לאורך גבול מצרים, ונפרץ "מעלה היעלים", שחיבר לראשונה את רמת המדבר עם אזור סדום. שם המעלה הוסב כחודש אחרי מותו ל"מעלה יאיר".
בשנת 1959 יצא לבדו לתרגיל ניווט בדד באזור הר שגיא. בחצותו את ערוץ נחל סרפד הותקף מן המארב בירי ונהרג. הרצח יוחס למסתננים בדואים משבט סאראחין של מטה אל-עזאזמה, שפעלו ככל הנראה בשליחות המודיעין המצרי.
מותו זכה לתהודה ציבורית והוא נטמן בחלקה הצבאית בבית העלמין ביגור, בהלוויה בהשתתפות כאלפיים אבלים. הותיר אחריו אשה (לימים אשתו של רפי איתן), ובת, יעל, שנולדה אחרי מותו.
בעקבות רצח פלד הורה אלוף פיקוד הדרום, אברהם יפה, על מבצע הגר, שבו פונה הר הנגב מבני שבט הסאראחין. משתפי הפעולה עם הצבא פונו לאזור דימונה והאחרים שבחרו לא לשתף פעולה אולצו לעבור לסיני על ידי תפיסת בורות המים שלהם.
הנצחה

דרך יאיר, מקטע של כביש 10 בין הר חריף לניצנה, נסלל בשנת 1982 ונקרא על שמו.
דרך יאיר, מקטע מדרך הפטרולים הישנה מעין נטפים להר יהואחז.
אנדרטה בראש מעלה יאיר.
אנדרטה במקום נפילתו, בנחל סרפד ליד הר חמרן
סיירת אנשי מילואים מאזור ניצנה.
לקריאה נוספת

אורי מילשטיין, מלחמות הצנחנים
יוסף ארגמן, דרך יאיר, הוצאת הקיבוץ המאוחד, 1982
יעקב בר-חיים, מסע הגמלים המעופפים, הוצאת משרד הביטחון 1997
הערות שוליים

↑  נהרגו שלושה בדואים שתקפו משמר צה"ל, דבר, 21 בספטמבר 1959
↑  סרן יאיר פלד הובא למנוחות, דבר, 10 בספטמבר 1959
↑  עפרי שובל, בשנת 59' נרצח יאיר פלד, מפקד סיירת צנחנים. אבל מי רצח את רוצחיו? חשיפה, באתר הארץ, 16 בספטמבר 2010.
↑  טל לב רם, ‏בעקבות התחזקות דאעש: בניצנה הוקם כוח מילואים מיוחד, באתר מעריב אונליין, 21 בינואר 2018
| --- | --- |
בקרת זהויות :  NLI: 987008554289905171  ISNI: 0000 0000 4936 9942  LCCN: nr91036969  VIAF: 51548497   WorldCat (עם VIAF): 51548497
רצח באוריינט אקספרס (סרט, 2017)

| --- | --- |

כרזת הסרט הרשמית בעברית
 מבוסס על:  הספר "רצח באוריינט אקספרס" מאת אגתה כריסטי
 בימוי:  קנת בראנה 
 הופק בידי:  קנת בראנה   רידלי סקוט   מארק גורדון   סיימון קינברג   ג'ודי הופלונד   מייקל שייפר
 תסריט:  מייקל גרין 
 עריכה:  מיק אודסלי 
 שחקנים ראשיים:  קנת בראנה   ג'וני דפ   פנלופה קרוז   מישל פייפר   וילם דפו   ג'וש גד   ג'ודי דנץ'   דייזי רידלי   דרק ג'קובי   מנואל גרסיה-רולפו   לסלי אודום ג'וניור
 מוזיקה:  פטריק דויל 
 צילום:  האריס זמברלוקוס 
 מדינה:  הממלכה המאוחדת, ארצות הברית 
 חברת הפקה:  Kinberg Genre   The Mark Gordon Company   Scott Free Productions   The Estate of Agatha Christie
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  3 בנובמבר 2017 (הממלכה המאוחדת)   10 בנובמבר 2017 (ארצות הברית)
 משך הקרנה:  114 דק' 
 שפת הסרט:  אנגלית 
 סוגה:  מותחן דרמת פשע   דרמה תקופתית
 הכנסות באתר מוג'ו:   murderorientexpress17
 סרט הבא:  מוות על הנילוס
 אתר רשמי
 דף הסרט ב־IMDb
 
רצח באוריינט אקספרס (באנגלית: Murder on the Orient Express) הוא דרמת-מותחן תקופתי בריטי-אמריקאי משנת 2017 שביים הבמאי והשחקן קנת בראנה ואשר מבוסס על רומן מתח באותו השם שנכתב על ידי אגתה כריסטי בשנת 1934. זהו סרט מסוגת "מי עשה את זה?" שבו מככבים אנסמבל שחקנים הכוללים את בראנה עצמו בתפקיד הבלש הרקול פוארו, ג'וני דפ, פנלופה קרוז, מישל פייפר, וילם דפו, ג'וש גד, ג'ודי דנץ', דייזי רידלי, דרק ג'קובי ולסלי אודום ג'וניור.
תקציר העלילה

בשנת 1934, לאחר שהבלש הרקול פוארו מצליח לפענח מקרה של גנבה בירושלים, הוא נוסע לחופשה באיסטנבול, אך מוזעק לאנגליה, ויוצא לדרך ברכבת האוריינט אקספרס, העומדת לצאת למסע ארוך מאיסטנבול לפה-דה-קאלה הגובלת בתעלת למאנש. קודם עלייתו לרכבת הוא פוגש מכר ותיק, בוק, מנהל הרכבת.
במהלך הנסיעה, פונה אל פוארו אחד הנוסעים, איש העסקים האמריקאי אדוארד ראצ'ט, שמספר לו שמאיימים על חייו ומבקש מפוארו שיגלה מי מאיים עליו, אך פוארו מסרב. הרכבת ממשיכה בנסיעתה, אולם נאלצת לעצור באמצע הדרך, כאשר הקטר נשמט בשל מפולת שלגים. למחרת בבוקר ראצ'ט נמצא בתאו ללא רוח חיים, עם 12 דקירות סכין בחזהו. מנהל הרכבת, בוק, מבקש מפוארו לפענח את התעלומה עד שהרכבת התקועה תחולץ ותגיע לתחנה הקרובה.
אנסמבל השחקנים

קנת בראנה - הרקול פוארו, בלש.
ג'וני דפ - אדוארד ראצ'ט, גנגסטר.
פנלופה קרוז - פילאר אסטרוואדוס, מיסיונרית.
מישל פייפר - מיס קרוליין האברד, "ציידת בעלים". אמה של סוניה וסבתה של דייזי.
וילם דפו - גרהרד הרדמן, פרופסור.
ג'וש גד - הקטור מק'קווין, המזכיר והעוזר האישי של ראצ'ט.
ג'ודי דנץ' - נטשה דרגומירוף, נסיכה.
דייזי רידלי - מרי דבנהאם, האומנת של דייזי.
דרק ג'קובי - אדוארד הנרי מסטרמן, משרתו של ראצ'ט.
אוליביה קולמן - הילדגרד שמידט, המשרתת האישית של נטשה דרגומירוף.
לסלי אודום ג'וניור - ג'ון ארבת'נוט, רופא.
מרוואן קנזארי - פייר מישל, כרטיסן.
לוסי בוינטון - הלנה אנדרני, רוזנת.
סרגיי פולונין - רודולף אנדרני, רוזן.
מנואל גרסיה-רולפו - בנימינו מארקז, סוכן מכירות.
טום בייטמן - מ. בוק, מנהל הרכבת.
פיל דאנסטר - קולונל ג'ון ארמסטרונג
יציאה לאקרנים

הסרט הופץ על ידי החברה פוקס המאה ה-20 והוא עלה לאקרנים בהקרנה ראשונה ומצומצמת ב-3 בנובמבר 2017 בבריטניה. שבעה ימים לאחר מכן, ב-10 בנובמבר, התקיימה הקרנת הבכורה העולמית בארצות הברית. בישראל ההקרנה התחילה ב-9 בנובמבר 2017. מבט ותמונות ראשוניות על הסרט פורסמו בכתבה אקסקלוסיבית במגזין "אנטרטיינמנט ויקלי".
הערות שוליים

↑  This Week's Cover: Exclusive First Look at Murder on the Orient Express, פורסם לראשונה ב-3 במאי 2017. הכתבה נכתבה על ידי קוליס, קלארק.
| --- | --- |
בקרת זהויות :  NLI: 987012194175005171  LCCN: no2018055337   WorldCat (עם LCCN): no2018-055337
הארייט

| --- | --- |

 סוגה:  סרט היסטורי, סרט דרמה 
 יוצרים:  דברה מרטין צ'ייס   דניאלה טפלין לונדברג   גרגורי אלן הווארד
 כותבים:  קאסי למונס, גרגורי אלן האוורד 
 בימוי:  קאסי למונס 
 שחקנים:  סינתיה אריבו   ג'ו אלווין   ג'אנל מונה
 פסקול:  Harriet – Original Motion Picture Soundtrack 
 ארץ מקור:  ארצות הברית ארצות הברית
 שפות:  אנגלית 
 הפקה
 מפיק:  דברה מרטין צ'ייס, גרגורי אלן האוורד, Daniela Taplin Lundberg 
 הפצה:  Focus Features 
 עורכים:  וייאט סמית' 
 צלמים:  ג'ון טול 
 מוזיקה:  טרנס בלנשרד 
 אורך פרק:  125 דק' 
 שידור
 רשת שידור:  Focus Features
 תקופת שידור מקורית:  10 בספטמבר 2019 – הווה
 קישורים חיצוניים
 אתר רשמי
 דף התוכנית ב-IMDb
 
הארייט (באנגלית: Harriet) הוא סרט ביוגרפי אמריקאי משנת 2019 בבימויו של קאסי למונס, שגם כתב את התסריט עם גרגורי אלן הווארד. בסרט מככבת סינתיה אריבו אשר משחקת את הארייט טאבמן, ולסלי אודום ג'וניור, ג'ו אלווין וג'אנל מונה בתפקיד משנה. הסרט הוא ביוגרפיה על הארייט טאבמן אשר הייתה בעבודות במשך שנים. הצילומים התקיימו בווירג'יניה מאוקטובר עד דצמבר 2018.
הארייט יצא לאור בבכורה עולמית בפסטיבל הסרטים הבינלאומי של טורונטו ב-10 בספטמבר 2019, ויצא לאור בקולנוע בארצות הברית ב-1 בנובמבר 2019, על ידי Focus Features. הוא זכה לביקורות חיוביות מהמבקרים, ששיבחו את הופעתה של אריבו ומצאו את הסרט כן אך נוסחתי, וזכה להצלחה מסחרית מתונה, כשהכניס 43 מיליון דולר ברחבי העולם מול תקציב ההפקה שלו של 17 מיליון דולר. הסרט זכה למספר שבחים ומועמדויות, במיוחד על הופעתה של אריבו, שגרפה את המועמדויות שלה בטקס פרסי האוסקר, גלובוס הזהב וגילדת שחקני המסך. לשיר "Stand Up", פסקול הסרט, זכו אירבו וג'ושוע בריאן קמפבל במועמדויות לאוסקר, גראמי וגלובוס הזהב.
עלילה

הסרט נפתח במרילנד של שנות ה-40 של המאה ה-19, מדינת עבדים, שבה ארמינטה "מינטי" רוס נשואה טרייה לבן חורין, ג'ון טובמן. מינטי היא עדיין שפחה בעצמה בחוות ברודס, יחד עם אמה ואחותה, בעוד שתי אחיות נוספות נמכרו לבעל עבדים אחר בדרום.
מינטי מתפללת לאלוהים שייקח משם את מר ברודס, שאותו היא מתארת כרשע. בנו הבוגר של ברודס, גדעון, מוצא את מינטי מתפללת, ומטיל בה דופי, באומרו שלאלוהים לא אכפת מתפילותיהם של עבדים. מר ברודס מת זמן קצר לאחר מכן, וגדעון מציע את מינטי למכירה. למינטי, שסובלת מ"הזיות" מאז שנפגעה בראשה כילדה, יש חזון של עצמה בורחת אל החופש.
מינטי מחליטה לברוח, וג'ון בעלה מציע לה לברוח איתו, אך היא משאירה אותו מאחור, מחשש שהוא יאבד את חירותו אם ייתפס בורח איתה. היא נפגשת עם אביה בדרך החוצה, שאומר לה ללכת לכומר גרין לעזרה במסעה. היא מצליחה להגיע לוילמינגטון, דלאוור, ומשם בעזרת מכר של הכומר גרין לפילדלפיה. בפילדלפיה, היא פוגשת את ויליאם סטיל. ויליאם מעודד אותה לקחת שם חופשי חדש, והיא קוראת לעצמה הארייט על שם אמה, וטובמן כדי לשמור על שם בעלה. לאחר מכן, היא מספרת לוויליאם על המסע והילדות שלה.
לאחר שנה בפילדלפיה, הרייט מתחננת בפני וויליאם לגרום לאנשיו לעזור להביא את משפחתה. היא מצליחה ללא ברכת הדרך שלו להגיע לביתו של ג'ון רק כדי לגלות שהוא התחתן בשנית, מתוך אמונה שהיא מתה, ומצפה לתינוק עם אשתו החדשה. היא פוגשת את אביה, והוא מספר לה על אחרים שרוצים לברוח, והיא מחליטה לשחרר את שאר משפחתה. מלבד הוריה ואחותה שמסרבים לעזוב את שני ילדיהם.
בהמשך הסרט רואים עוד 2–3 מעשי גבורה של הארייט בהם היא מבריחה עוד עבדים ולבסוף גם את הוריה.
בסוף הסרט מתוארים כמה מהישגיה: היא שחררה באופן אישי יותר מ-70 עבדים ברכבת התת-קרקעית וחזרה כמרגלת האיחוד במהלך מלחמת האזרחים, והובילה 150 חיילים שחורים, ששחררו למעלה מ-750 עבדים, ועזרה לנשים. זכות בחירה. היא מתה בגיל משוער של 91 ומילותיה האחרונות היו "אני הולכת להכין לכם מקום".
שחקנים

סינתיה אריבו בתפקיד הארייט טאבמן
לסלי אודום ג'וניור בתפקיד ויליאלם סטיל
ג'ו אלווין בתפקיד גדעון ברודס הבעלים לשעבר של הארייט
קלארק פיטרס בתפקיד בן רוס, אבייה של הארייט
ונסה בל קאלווי בתפקיד ריט רוס, אמה של הארייט
וונדי קרטיס-הול בתפקיד הכומר גרין
ג'ניפר נטלס בתפקיד אלייזה ברודס, אימו של גדעון
ג'אנל מונה בתפקיד מארי ביוקנון, הבעלים של האכסניה בפילדלפיה
הנרי האנטר הול בתפקיד וולטר
טורי קיטלס בתפקיד פרדריק דאגלס
ויליאם ל. תומאס בתפקיד ויליאם סיוארד
הפקה

הפיתוח של הסרט החל במאי 2016. בפברואר 2017, סינתיה אריבו לוהקה לתפקיד טאבמן.
הסרט צולם כולו בווירג'יניה, ריצ'מונד, פווואטן, טאמוורת', פטרסבורג ומטיוס. חלק קטן צולם גם בניו יורק.
הערות שוליים

↑  Amanda N'Duka, Amanda N'Duka, Cynthia Erivo To Star As Harriet Tubman In Upcoming ‘Harriet’ Biopic, Deadline, ‏2017-02-08 (באנגלית אמריקאית)
Roar

"Roar" (בעברית: "שאגה") הוא שיר של זמרת הפופ האמריקאית קייטי פרי. השיר יצא לאור ב-12 באוגוסט 2013 כסינגל הראשון מאלבום האולפן הרביעי של פרי, Prism. בשבוע בו פורסם השיר לרכישה, נרכשו ממנו למעלה מ-557,000 עותקים.
הקליפ לסינגל פורסם ב-5 ספטמבר 2013, ונכון לדצמבר 2020 יש לו למעלה מ-3,224,113,953 צפיות באתר יוטיוב. בכך הפכה פרי לאומנית הראשונה ששני קליפים שלה עברו את רף מיליארד הצפיות. הקליפ היה הנצפה ביותר באותה שנה, העשירי הנצפה ביותר באתר יוטיוב, נכון לאותה תקופה, והנצפה ביותר של פרי בכל הזמנים.
בקליפ נראית פרי מתרסקת עם מטוס לתוך ג׳ונגל, ולאט לאט הופכת למלכת הג׳ונגל. לקליפ הובאו שלל חיות, כגון: טיגריס, פיל, קוף ותוכים.
גרסאות כיסוי

הזמרת האמריקאית סלינה גומז נהגה לבצע גרסת כיסוי של השיר בסיבוב ההופעות "Stars Dance Tour".
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 4 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הפופ | 1 |  |
|  גרמניה | GfK – טופ 100 | 2 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 5 |  |
|  ולוניה | אולטראטופ 40 | 6 |  |
|  ישראל | מדיה פורסט ישראל | 1 |  |
|  נורווגיה | VG-lista | 4 |  |
|  ניו זילנד | המצעד הניו זילנדי הרשמי | 1 |  |
|  ספרד | PROMUSICAE | 5 |  |
|  פינלנד | המצעדים הפיניים הרשמיים | 9 |  |
|  פלנדריה | אולטראטופ 50 | 5 |  |
|  צרפת | SNEP | 5 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 3 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ארצות הברית | בילבורד הוט 100 | 73 |  |
|  ישראל | גלגלצ | 98 |  |
נתוני מכירות

| אזור | תואר | עותקים | מקור |
| --- | --- | --- | --- |
| ארצות הברית ארצות הברית (RIAA) | פלטינה 15× | 15,000,000 |  |
הערות שוליים

↑  קייטי פרי, ד"ר לוק, מקס מרטין, בוני מקי, סירקט
↑  Luke Bryan Nets No. 1 Album, Katy Perry's 'Roar' Tops Digital Songs
↑  מידע על Roar, באתר המצעד האוסטרי, ארכיון
↑  מידע על Roar, באתר המצעד האיטלקי, ארכיון
↑  מידע על Roar, באתר המצעד הגרמני
↑  מידע על Roar, באתר מצעד דנמרק
↑  מידע על Roar, באתר המצעד הנורווגי
↑  מידע על Roar, באתר המצעד של ניו זילנד
↑  מידע על Roar, באתר המצעד הספרדי
↑  מידע על Roar, באתר המצעד הפיני
↑  מידע על Roar, באתר המצעד הצרפתי, ארכיון
↑  מידע על Roar, באתר המצעד השוודי
↑  Gold & Platinum, RIAA (באנגלית אמריקאית)
| קייטי פרי |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Katy Hudson • One of the Boys • Teenage Dream • Prism • Witness • Smile • 143 |  |
| הוצאות מחודשות | Teenage Dream: The Complete Confection |  |
| מיני-אלבומים | Ur So Gay • MTV Unplugged |  |
| אלבומי וידאו | The Prismatic World Tour Live |  |
| סיבובי הופעות | "Hello Katy Tour" • "California Dreams Tour" • "Prismatic World Tour" • "Witness: The Tour" • "The Lifetimes Tour" |  |
| רצפי הופעות | "Play" |  |
| ערכים קשורים | ראסל בראנד (בעל לשעבר) • אורלנדו בלום (ארוס) |  |
| קייטי פרי – סינגלים |
| --- | --- | --- |
| One of the Boys | "I Kissed a Girl" • "Hot n Cold" • "Thinking of You" • "Waking Up in Vegas" |  |
| Teenage Dream | "California Gurls" • "Teenage Dream" • "Firework" • "E.T." • "Last Friday Night (T.G.I.F.)" • "The One That Got Away" • "Hummingbird Heartbeat" • "Pearl" |  |
| Teenage Dream: The Complete Confection | "Part of Me" • "Wide Awake" |  |
| Prism | "Roar" • "Unconditionally" • "Dark Horse" • "Birthday" • "This Is How We Do" |  |
| Witness | "Chained to the Rhythm" • "Bon Appétit" • "Swish Swish" • "Save as Draft" • "Hey Hey Hey" |  |
| Smile | "Never Really Over" • "Small Talk" • "Harleys in Hawaii" • "Never Worn White" • "Daisies" • "Smile" • "Cry About It Later" • "Not the End of the World" |  |
| 143 | "Woman's World" |  |
| סינגלים שיווקיים | "Ur So Gay" • "Not Like the Movies" • "Circle the Drain" • "Peacock" • "Walking on Air" • "Every Day Is a Holiday" • "What Makes a Woman" |  |
| סינגלים אחרים | "Rise" • "Cozy Little Christmas" • "365" • "Electric" • "When I'm Gone" |  |
| שיתופי פעולה | "Starstrukk" • "If We Ever Meet Again" • "Who You Love" • "Feels" • "Con Calma (Remix)" |  |
| --- | --- |
בקרת זהויות :  MusicBrainz release group: 72a977ef-8907-4109-aaa0-46b7b3313558  MusicBrainz work: d1cc020a-6bd5-4b3b-a895-5971acd701f7
תרתן

תַּרְתָּן מוזכר בתנ"ך כשליחו של סנחריב אל חזקיה המלך, יחד עם רב סריס ורבשקה, וכן ככובש אשדוד בשליחות סרגון השני מלך אשור. המילה תרתן שימשה לתיאור דרגה צבאית גבוהה בצבא אשור.
בתנ"ך > מלכים

בזמן מסע סנחריב בארץ ישראל, לאחר שכבש את ערי יהודה כולן חוץ מירושלים, שלח המלך חזקיה בקשת כניעה לסנחריב ומסכים לקבל כל שיטיל עליו. סנחריב מסכים לבקשתו, ומטיל עליו מס של 300 כיכרות כסף, ו-30 כיכרות זהב. לאחר שחזקיה נותן לסנחריב את בקשתו, סנחריב מחליט לכבוש את ירושלים למרות זאת. בשלב זה שולח סנחריב שלושה משריו, כדי לדבר עם יושבי ירושלים ולשכנע אותם להיכנע לסנחריב. על פי הכתוב בספר מלכים השרים שנשלחו היו, תרתן, רב-סריס ורבשקה. בספר ישעיה מופיע הסיפור כמעט כהעתק מושלם של זה שבמלכים אך בו מופיע רק רבשקה כשליחו של סנחריב. בנוסף בספר ישעיה בהמשך השיח של שליחי סנחריב לאנשי ירושלים, מופיע רק רבשקה ולא תרתן ורב-סריס. בשל סיבות אלו נכתב במדרש כי בנקודת זמן זו, אכן רק רבשקה נשלח, ותרתן ורב-סריס נשלחו בשנית על ידי סנחריב לאחר זמן, כששמע שתרהקה מלך כוש בא להילחם בו, ויצא לקדם אותו במלחמה, אך רצה שחזקיה לא יחשוב שברח או נכנע, אלא רק הלך לזמן מוגבל ויחזור להילחם בו.
בתנ"ך > ישעיה

בספר ישעיה מופיע תרתן ככובש אשדוד מטעם סרגון מלך אשור, כ-3 שנים לפני מפלת סנחריב בירושלים.
בהמשך לתיאור זה, נכתב כי באותו זמן מצווה ישעיה על ידי נבואה כי עליו ללכת ללא נעליים ובבגדים בלויים, 3 שנים. משמעות מעשה זה נאמרת לישעיה בנבואה, שכשם שהוא עצמו הלך יחף ובלוי בגדים, כך יובלו שבויי כוש ומצרים, על ידי סנחריב.
הפרשנים דנים בקשר בין עיתוי הנבואה הנזכר, לבין הנבואה עצמה. יש הסוברים כי הקשר הוא שאז החל סנחריב במסע כיבושיו, וכיבושי כוש ומצרים היו חלק ממסע זה.
בתנ"ך > החפיפה בין האזכורים

לדעה אחת כיבוש אשדוד המוזכר בספר ישעיה על ידי תרתן, היה בשנת 14 למלכות חזקיה, והתרחשות מאורע זה הייתה, כאשר הגיע סנחריב אל לכיש, וניהל משם מלחמה על ממלכת יהודה, והחריב את רוב עריה, ובמקביל שלח את תרתן להילחם באשדוד. לאחר ששלח סנחריב את רבשקה, אל חזקיה והעם היהודי אשר בירושלים, אשר אמור היה לרפות את ידם ממלחמה בו, שמע סנחריב כי תרהקה מלך כוש בא להילחם בו, ומחליט לשוב על עקבותיו כדי לקדם עת פני תרהקה במלחמה. בשלב זה מתנבא ישעיה שכשם שניצח תרתן את אשדוד, כך ינצח סנחריב את ממלכת כוש.
לדעה אחרת כיבוש אשדוד היה בשנת 11 למלכות חזקיה, ואז נאמרה נבואת ישעיה שכשם שילך 3 שנים יחף ובלוי בגדים, כך לאחר 3 שנים ילכו שבויי מצרים וכוש בלויי בגדים ויחפים.
תרתן במחקר ההיסטורי > התואר תרתן

המילה תרתן שימשה על פי חוקרים, לתיאור דרגה צבאית גבוהה בצבא אשור. על פי חלק מהם, גם רב-סריס ורבשקה המופיעים במקרא בסמיכות לתרתן, הם תארים צבאיים.
תרתן במחקר ההיסטורי > כיבוש אשדוד

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  ספר מלכים ב', פרק י"ח, פסוק י"ז
↑  ספר ישעיה, פרק כ', פסוק א'; בתלמוד בבלי, מסכת סנהדרין, דף צ"ד, עמוד א', מופיע שלסנחריב היו שמונה שמות, וביניהם מופיע השם סרגון, א"כ יוצא כי סנחריב הנזכר במלכים הוא סרגון הנזכר בישעיה
↑  ראו בהמשך דיון מדוע הסכים לכך
↑  ספר מלכים ב', פרק י"ח, פסוקים י"ג–ט"ז
↑  יש פרשנים הטוענים כי חזקיה מרד בשנית בסנחריב (רד"ק ספר מלכים ב', פרק י"ח, פסוק י"ג) ויש פרשנים הטוענים כי סנחריב לא התכוון מעולם להשלים עם חזקיה, אלא רק רצה לנצלו בערמה (מצודת דוד)
↑  מלכים ב', י"ח, י"ז–ל"ה
↑  סדר עולם
↑  רש"י ספר מלכים ב', פרק י"ט, פסוק ז'
↑  ספר ישעיה, פרק כ', פסוק א'
↑  רש"י ספר ישעיה, פרק כ', פסוק ג';מלבי"ם ספר ישעיה, פרק א', פסוק ב'
↑  רש"י ספר ישעיה, פרק כ', פסוק ב'
↑  ספר ישעיה, פרק כ', פסוק ב'
↑  רד"ק ספר ישעיה, פרק כ', פסוק ג'
↑  ספר ישעיה, פרק כ', פסוקים ד'–ה'
↑  במקרא לאחר תיאור כיבוש סרגון את אשדוד, נבואת ישעיה נפתחת במילים ”בעת ההיא...” מה שלכאורה מלמד על הקשר בין השתיים (ראו אבן עזרא במקום שמפרש באופן אחר)
↑  מצודת דוד ספר ישעיה, פרק כ', פסוק א'
↑  רד"ק ספר ישעיה, פרק כ', פסוק א', ע"פ ספר מלכים ב', פרק י"ח, פסוק י"ג
↑  ספר מלכים ב', פרק י"ח, פסוק י"ד
↑  ראו למעלה בפסקה "מלכים" דיון האם היה זה רק רבשקה או גם תרתן ורב-סריס
↑  ספר מלכים ב', פרק י"ח, פסוקים י"ז–ל"ז
↑  ספר מלכים ב', פרק י"ט, פסוק ט'
↑  ילקוט שמעוני ספר מלכים ב', פרק י"ח סימן רלו; רד"ק ספר ישעיה, פרק כ', פסוק א'
↑  3 שנים לפני המצור על ירושלים
↑  רד"ק ספר ישעיה, פרק כ', פסוק א'
↑  ראו כאן לקט ממספר אנציקלופדיות בנושא
↑  הערך תרתן באנציקלופדיה ביבליקה
Who You Love

Who You Love (בעברית: מי שאתה אוהב) הוא שיר של הזמר ג'ון מאייר, בהשתתפות קייטי פרי, מאלבום האולפן השישי של הזמר, Paradise Valley.
שיר זה הוא השישי באלבום מבחינה כרונולוגית, והסינגל השלישי מהאלבום.
השיר נכתב על ידי מאייר ופרי, והופק על ידי מאייר ודון וואס. הוא הופץ כסינגל ב-3 בספטמבר 2013, ועוסק בקבלת העובדה שאתה מאוהב באדם מסוים. השיר זכה לביקורות חיוביות.
ב-17 בדצמבר 2013, הועלה הקליפ לחשבון היוטיוב של הזמר, ובו נראים זוגות שונים, ביניהם קייטי וג'ון, רוכבים על שור מכני. הקליפ בוים על ידי סופי מולר. בארצות הברית קיבל את תואר הזהב.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 95 |  |
|  ארצות הברית | בילבורד הוט 100 | 48 |  |
|  ארצות הברית | שירי רוק חמים (בילבורד) | 11 |  |
|  יפן | יפן הוט 100 | 37 |  |
|  לבנון | מצעד 20 העליונים הרשמי של לבנון | 19 |  |
|  קנדה | קנדה הוט 100 | 70 |  |
וולן

| --- | --- |

 נתונים כלליים
 מייסדים:  George W. Whelen
 מיקום המטה:  צ'סטר 
  
 www.whelen.com
 
וֶולֶן חברת הנדסה (באנגלית: Whelen Engineering Company) היא תאגיד אמריקאי, המתכנן ומייצר ציוד אזהרה אודיו וויזואלי לתעשיות רכב, תעופה ולתעשיית ההודעות ההמוניות ברחבי העולם. וולן, שנוסדה בשנת 1952, הפכה לספקית של נורות אזהרה, תאורה לבנה, סירנות ובקרים. מוצרי וולן מתוכננים, מיוצרים ומורכבים בשני מתקנים מרכזיים, בצ'סטר ובצ'ארלסטאון ניו המפשייר.
חטיבות

וולן מחולקת לארבע חטיבות, ויש לה חברה בת בשם Whelen Motorsports.
ארבע חטיבות החברה הן:
חטיבת הרכב – מספק סרגלי תאורה, פנסי תאורה, ערכות פלטה, תיבות צפירה ומערכות אזהרה ציבוריות אחרות להתקנה ברכבים או בתוך הרכב, צפירות מסתובבות ומערכות התראה לסטודנטים עם יכולת שידור קול.
החטיבה התעשייתית – מספקת חומרת התרעה ציבורית לקהל לקוחות בפורום מפעלים תעשייתיים.
אגף התעופה – מספק ציוד התרעה במיוחד לשימוש בתאורה מכוונת של מטוסים או שדות תעופה ועוד.
חטיבת מוצרי ההודעות ההמוניות – מספק חומרה להודעה המונית, כגון צפירות רב כיווניות (צפירות "פשיטת אוויר"), צפירות מסתובבות ומערכות התראה לסטודנטים עם יכולת שידור קול.